Vedinis giedojimas
Vedinis giedojimas (skr. वेदपाठ = IAST: vedapāṭha-) – liturginis vedinių giesmių atlikimas. Pats teksto rečitavimas vadinamas pāṭha (पाठ), žodžiu chandas (छन्दस्) vadinamas metriškai sueiliuotas tekstas, o samhita (संहित) – ištisas giedamų tekstų rinkinys. Laikoma, kad vedinio giedojimo tradicija yra pati seniausia tebegyvuojanti žodinė tradicija, perduodama iš kartos į kartą daugiau nei 3000 metų. Vedinis giedojimas 2003 m. paskelbtas UNESCO pasaulio nematerialaus paveldo objektu.